Vrou (53) vas ná hoëspoedjaagtog met polisie | Maroela Media
Die Ford Ranger-bakkie waarmee die vrou gejaag het (Foto: Verskaf)
'n 53-jarige vrou van Port Alfred in die Oos-Kaap is in hegtenis geneem nadat sy weens spoed deur die polisie van die pad afgetrek is, weggejaag het en toe vir langer as 45 minute in 'n hoëspoedjaagtog met die polisie betrokke was.
Brig. Morgan Govender, bevelvoerder van die Port Alfred-polisiegroepering, sê hy was glo op pad terug na Port Alfred ná 'n bestuursvergadering in Oos-Londen toe hy 'n vroulike bestuurder in 'n Ford Ranger-bakkie opgemerk het wat glo roekeloos en bo die spoedbeperking gery het.
Govender het daarin geslaag om die vrou na 'n paar minute van die pad af te laat trek, maar sy het weggejaag terwyl die polisie haar regte aan haar verduidelik het.
"Alle nooddienste aan die kus in Port Alfred is onmiddellik in kennis gestel," sê hy. "Die polisie het haar agternagesit met flitsende blou ligte, maar alle pogings was nutteloos."
Govender sê die polisie en die vrou was vir 45 minute in dié jaagtog betrokke voordat sy uiteindelik van die pad af moes trek nadat 'n gemeenskapspolisiëringsforum die pad met 'n stop-en-soek-punt versper het.
Verskeie aanklagte ingevolge die strafproseswet, waaronder roekelose en nalatige bestuur, staar die vrou in die gesig.
Bejaarde man se liggaam in rivier aangetref
Trek haar lisensie in, sy is n gevaar op die pad en samelewing
Hoe bepaal hy dat iemand anders roekeloos en bo die spoed bestuur tot so 'n mate dat sy gearresteer moet word. Het hy 'n kamera by hom gehad? Hierdie vrou was heel waarskynlik angsbevange. Volgens haar het sy niks noemenswaardig verkeerd gedoen nie en nou word sy laatmiddag gearresteer. Sy weet dat al is sy onskuldig, sy 'n nag in die tronk gaan deurbring. Ek het hulle al gesien as hulle van so 'n vergadering af terugkom. Vol blou ligte, bravade en so magsdronk dat almal voor hulle moet padgee, al is hulle eintlik net op pad huistoe soos almal… Lees meer »
Is hierdie die enigste Ford Danger? Definitief nie! Soortgelyke ander make ry ook maar so. Sowat twee weke gelede het 'n Toyota getender vir 'n kop-teen-kop-botsing met my. Hoe het ek gewens vir 'n vrot makoueier op sy voorruit. Hierdie is nie die eerste en sal ook weer gebeur. Ry maar so 100 km/h sodat jy ook (dalk) 'n kans staan die ongeluk te vermy. Die paaie is soos landmyne besaai met ongelukke wat net wag om te gebeur. K53 is NIE voldoende!
Hoeveel Taxi bestuurders het hy al gearresteer?
Gemeenskapspolisieerings forum mag volgens wet nie stop-en-deursoek doen nie! Dis die wet? Enige kenner wat wil beaam?